După război, autotunurile SU-100 au fost folosite de Armata Roșie în timpul Revoluției ungare din 1956 și în timpul invadării Cehoslovaciei din 1968. Vânătorii de tancuri SU-100 au fost modernizați la începutul anilor 1960, în mod similar tancurilor T-34/85. Autotunurile au fost în rezerva armatei sovietice până la începutul anilor 1980. Un contingent de autotunuri SU-100 a fost folosit și la începutul conflictului din Afganistan, între anii 1979-1980.